text: 69 болни с COVID 19 се лекуват в момента в МБАЛ"Р. Ангелова" в Перник | Новините днес и утре
  69 болни с COVID 19 се лекуват в момента в МБАЛ"Р. Ангелова" в Перник
  69 пациенти с доказан коронавирус се лекуват в момента в МБАЛ"Р. Ангелова" в Перник. От тях, поради усложнения при лечението, в Интензивния сектор се лекуват петима. През изминалото денонощие са загубили битката с болестта двама пациенти. Това информира директорът на болницата д-р Анатоли Митов.
  На въпроса- осигурените за сега свободни легла за лечение на ковид болни достатъчни ли са или се налага да се разкриват нови и пак някои отделения да бъдат преустроени за лечението на такива болни, д-р Митов заяви: "За сега се справяме със ситуацията, само дано драстично не се увеличат новозаразените. Ние, за жалост, натрупахме много опит при четирите ковид вълни, които преживяхме. Сега, със съдействието и на директора на РЗИ- д-р Александър Златанов, смятам, че ще се справим с общи усилия без проблем. Установили сме координация помежду ни, така че можем да реагираме бързо и адекватно във всяка ситуация, така че жителите на областта да получат бързо и качествено здравно обслужване".
  Назад: Ето какво е важно да знаят желаещите да си поставят бустерна доза от ваксината на Janssen срещу COVID-19!